ድርጅቱ ከባንኮች ጋር መሥራቱ አስተማማኝ የክፍያ ሥርዓት እንዲፈጠር አስችሏል
የኢትዮጵያ የምርት ገበያ ድርጅት ከባንኮች ጋር  በጋራ በመስራቱ በተገበያዮች ላይ የክፍያ መተማመን እንዲፈጠር ማስቻሉን አስታውቋል፡፡ምርት  ገበያው ከአሁን ቀደም ከአስር ባንኮች ጋር በጋር በመስራቱ ላለፉት ዘጠኝ ዓመታት  በሚያከናውነው የግብይት ሂደት ላይ  መተማመንን  የፈጠረ የክፍያ ሥርዓት እንዲኖር አስችሏል ብሏል፡፡በዛሬው ዕለት ምርት ገበያው ከብርሃን ኢንተርናሽናል ባንክ ጋር በጋር  ለመስራት የሚያስችለውን ስምምነት ተፈራርሟል፡፡የአሁኑን ስምምነት ተከትሎ ምርት ገበያው ደንበኞቹ በአስራ አንድ ባንኮች የክፍያ አገልግሎት መፈጸም  እንዲችሉ የሚያደርግ ነው፡፡በአሁኑ ወቅት ድርጅቱ በዘጠኝ የሀገሪቱ አካባቢዎች እየገነባቸው ባሉ የግብይት መፈፀሚያ ማዕከላት ሻጭና አቅራቢዎች የክፍያ አገልግሎት እንዲፈጽሙ የሚያስችል ነው ብለዋል ዋና ስራ አስፈፃሚው አቶ ኤርሚያስ እሸቱ፡፡ 